stanford-oval/wikipedia huggingface dataset:
Christian Kåsastul
Ura > Maajoukkueura

Kåsastul edusti Norjaa MM-kilpailuissa vuosina 2019, 2021, 2022, 2023 ja  2024. Vuoden 2024 turnauksessa hänet valittiin Itävaltaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Kåsastul pelasi myös Pyeongchangin olympiakisojen 2018, Pekingin olympiakisojen 2022 ja Milanon olympiakisojen 2026 karsinnoissa. Pekingin karsinnoissa hän oli kahdella osumallaan Norjan paras maalintekijä Ken Andre Olimbin kanssa ja hän voitti joukkueen sisäisen tehotilaston lukemalla +5. Yhteensä Kåsastul on pelannut 84 A-maaottelua tehopistein 3+9=12. Hän teki A-maajoukkuedebyyttinsä vain päivää ennen hänen 19-vuotissyntymäpäiväänsä Euro Hockey Challengessa 8. huhtikuuta 2016 Pietarin Jubileinyi-urheilukeskuksessa Venäjää vastaan. Kåsastul keräsi ottelusta teholukeman +1, kun hän oli jäällä Norjan ainoan maalin aikana joukkueen hävittyä ottelun lukemin 2–1. Ensimmäisen A-maajoukkuemaalinsa Kåsastul teki viidennessä ottelussaan 21. huhtikuuta 2016 Rødovressa Tanskaa vastaan. Hänen osumansa jäi Norjan 0–3-voittoon päättyneen ottelun voittomaaliksi.
Kåsastul pelasi myös alle 20-vuotiaiden IA-divisioonan MM-kilpailuissa vuosina 2015, 2016 ja 2017, joista ensimmäinen turnaus päättyi hopeaan. Vuoden 2017 turnauksessa hän toimi Norjan kapteenina. Kåsastul pelasi myös alle 18-vuotiaiden IA-divisioonan MM-kilpailuissa vuosina 2014 ja 2015, joista ensimmäinen turnaus päättyi hopeaan.
Muuta

Christianin pikkuveli Magnus Ekeli Kåsastul pelaa hyökkääjänä Skien IHK:n organisaatiossa.
Millennium Falcon

Millennium Falcon on avaruusalus kuvitteellisessa Tähtien sota -maailmassa. Alus on muunneltu versio corellialaisesta YT 1300F -kevytrahtialuksesta. Sen kapteenina toimii Corelliasta tuleva salakuljettaja Han Solo ja perämiehenä hänen wookiee-ystävänsä Chewbacca. Se on Tähtien sota -universumin nopeimpia aluksia. Millennium Falcon on esiintynyt elokuvissa Tähtien sota (1977), Imperiumin vastaisku (1980), Jedin paluu (1983), Star Wars: The Force Awakens (2015), Star Wars: The Last Jedi (2017) Solo: A Star Wars Story (2018) ja Star Wars: The Rise of Skywalker (2019).
Kuvaus

Han Solo voitti Millennium Falconin omistukseensa Lando Calrissianilta korttipelissä nimeltä sabacc. Alkuperäisessä Tähtien sodassa, Obi-Wan Kenobi ja Luke Skywalker palkkaavat Hanin viemään heidät sekä Kuolemantähden piirustuksia mukanaan kantavat droidit C-3PO:n ja R2-D2:n Falconilla Alderaaniin. Kun Falcon joutuu Kuolemantähden vetosäteen kaappaamaksi, he piiloutuvat aluksen lattian alla oleviin salakuljetuslokeroihin, jotta heitä ei löydettäisi. Kun Kuolemantähden vetosäde oli deaktivoitu ja seurue saapui Kapinaliiton tukikohtaan Yavin 4:lle, Han ottaa palkkionsa ja lähtee, mutta palaa myöhemmin auttamaan Lukea Kuolemantähden tuhoamisessa.
Imperiumin vastaiskussa Han, Chewbacca, Leia ja C-3PO pakenevat Falconilla jääplaneetta Hothilta ja joutuvat taisteluun Imperiumin laivastoa vastaan. He pakenevat planeetta Bespinin yllä leijuvaan Pilvikaupunkiin, missä Darth Vader vangitsee Hanin ja luovuttaa hänet Boba Fettille. Lando Calrissian auttaa muita pakenemaan Pilvikaupungista ja lähtee Falconilla selvittämään Hanin sekä Fettin palkkaajan, hutt Jabban, olinpaikkaa. Calrissian toimii Falconin lentäjänä myös Jedin paluussa Nien Nunbin kanssa ja aikomuksenaan tuhota Endorin metsäkuuta kiertävä toinen Kuolemantähti. Alus vahingoittuu vahingossa, kun sen pyöreä lautasantenni osuu yhteen Kuolemantähden putkista. Taistelun lopussa Lando ja muut onnistuvat tuhoamaan Kuolemantähden.
The Force Awakensissa, joka sijoittuu 30 vuotta Jedin paluun jälkeen, Falcon oli jokin aika sitten varastettu Hanilta ja Chewbaccalta ja useiden välikäsien kautta päättynyt aavikkoplaneetta Jakkulla asuvan romukauppias Unkar Pluttin haltuun. Romunkerääjä Rey ja entinen iskusotilas Finn varastavat Falconin paetakseen Ensimmäisen ritarikunnan hyökkäystä ja estääkseen astromekaanikkodroidi BB-8:aa päätymästä näiden käsiin. Myöhemmin Falcon joutuu suuremman rahtialus Eravanan kaappaamaksi, jonka lentäjinä toimivat Han ja Chewbacca itse. He ottavat Falconin jälleen komentoonsa ja pakenevat rikollisryhmiltä, joille Han oli veloissa. Han suostuu vastentahtoisesti auttamaan Reytä ja Finniä viemään BB-8:n takaisin Vastarinnalle. Hanin kuoltua Tähdentappajatukikohdan taistelussa Rey, Chewbacca ja R2-D2 matkustavat aluksella meriplaneetta Ahch-Tolle löytääkseen Luken.
The Last Jedissa Falcon oli yhä Ahch-Tolla. Kun Rey oli kuullut Lukelta totuuden Ben Solon kääntymisestä Kylo Reniksi, hän lähtee Chewbaccan ja R2-D2:n kanssa kohtaamaan Ensimmäisen ritarikunnan. Ritarikunnan seurattua Vastarinnan eloonjääneitä mineraaliplaneetta Craitille, Chewbacca ohjaa aluksen houkutellakseen TIE-hävittäjät peräänsä Craitin luoliin, Reyn ampuessa hävittäjät alas tykeillä. Taistelun jälkeen eloonjääneet pakenevat Craitilta Falconilla.
Kuvaus > Aseet

Millennium Falconissa on kaksi lasertykkiä aluksen ala- ja yläpuolilla. Lisäksi se voi kuljettaa raskaampaa aseistusta, jota käytettiin, kun Falcon tuhosi toisen kuolemantähden pääreaktorin.
Kuvaus > Kesselin reitti

Alkuperäisessä Tähtien sodassa Han sanoo Falconin lentäneen Kesselin reitin läpi "alle 12 parsekissa". Koska parsek on pituuden yksikkö, eikä ajan, tälle on annettu useita selityksiä. Käsikirjoituksen neljännessä luonnostelmassa, Obi-Wan Kenobi "reagoi Solon typerään yritykseen tehdä heihin vaikutus selvästi väärällä tiedolla". Star Wars Legends -jatkumossa, Kesselin reitti on Kessel-planeetalle vievä tie The Maw’n mustien aukkojen rykelmän läpi, jota salakuljettajat käyttävät arvokkaiden mausteiden salakuljettamiseen. Ja Hanin kehuskelu viittaa aluksen kykyyn liikkua lähempänä mustia aukkoja ja siten lyhentää matkan kestoa. DVD-version kommentaarissa, Lucas kommentoi, että Tähtien sodan universumissa hyperavaruudessa matkustaessa on navigoitava varovasti, jotta ei törmää tähtiin, planeettoihin, asteroideihin tai muihin esteisiin. Ja koska pitkää matkaa ei voi tehdä suoraan yhteen suuntaan, "nopein" alus on se, joka kykenee lentämään "suorinta reittiä".
Kuvaus > Omistajuus

Ennen Tähtien sotaa aluksen on sanottu kuuluneen Lando Calrissianille, joka luovuttaa sen Han Sololle pelivelkojensa maksamiseksi. Solo: A Star Wars Storyssa kuvaillaan, että aluksen tietokoneeseen oli ladattu Landon entisen apupilotin, L3-37:n, tekoäly.
Imperiumin vastaiskun tapahtumien jälkeen Leia ja Chewbacca ottavat Falconin haltuunsa Hanin tultua jäädytetyksi karboniittiin ja Boba Fettin vietyä hänet mukanaan.
Jedin paluun aikana Han lähtee Tatooinelta Millennium Falconilla ja saapuu kapinallisten laivaston luokse. Hän lainaa aluksen Landolle, joka käyttää sitä auttaakseen Kapinaliittoa tuhoamaan toisen Kuolemantähden sekä voittamaan Endorin taistelun.
Jedin paluun tapahtumien jälkeen Falcon varastettiin Hanilta. The Force Awakensissa, Rey ja Finn pakenevat sillä Jakku-nimiseltä aavikkoplaneetalta, minkä jälkeen Han ja Chewbacca löytävät heidät ja ottavat aluksen takaisin itselleen.
Hanin kuoleman jälkeen Rey toimii Falconin lentäjänä. The Force Awakensin romaaniversiossa Chewbacca luovutti aluksen omistajuuden hänelle vapaasta tahdostaan.
The Last Jedin lopussa Falconista tulee Vastarinnan eloonjääneiden liikkuva tukikohta.
Elokuvassa The Rise of Skywalker Finn ja Poe lainasivat Falconia tavatakseen Boolion ja saadakseen tältä tiedon Palpatinen paluusta. Ennen Exegolin taistelua Lando ja Chewbacca lensivät Falconilla galaksin keskusmaailmoihin pyytämään apua. Elokuvan lopussa alus palasi Reyn haltuun.
Lakko & Herba

| Lakko & Herba> Tiedot |
| --- | --- |
Tyylilaji:  videopelaaminen, hip hop
Laulukieli:  suomi
Jäsenet:  Eric "Lakko" Savolainen   Juuso "Herbalisti" Karikuusi  
Muut nimet:  Lakko X Herba Lakko ja Herba
Infobox OKNimi-testi OK: 
Lakko & Herba (myös Lakko X Herba ja Lakko ja Herba) on suomalainen tubettajaduo ja yhtye, joka muodostuu Eric ”Lakko” Savolaisesta ja Juuso ”Herbalisti ’Herba’” Karikuusesta. He esiintyvät toisinaan toistensa Youtube-kanavilla ja pitivät joskus myös yhteistä kanavaa. He ovat myös muun muassa julkaisseet kolme singleä ja luotsanneet omaa televisio-ohjelmaa.
Ura > Yhteinen Youtube-kanava

| Lakko X Herba |
| --- | --- |
 Kanavan logo
Kanavan tiedot
Tilaajamäärä:  yli 156 tuhatta
Katselukerrat:  yli 21 miljoonaa
Perustamisaika:  12. helmikuuta 2016
Lopetusaika:  28. joulukuuta 2018
Tyylilaji:  videopeli, huumori
Ylläpitäjät:  Eric Savolainen Juuso Karikuusi
Maa:  Suomi
Kanavan sisällön kieli:  suomi
Kanavan osoite
Savolainen ja Karikuusi perustivat yhteisen Youtube-kanavan Lakko X Herba 12. helmikuuta 2016 ja julkaisivat sinne ensimmäisen videon neljän kuukauden kuluttua 27. kesäkuuta. He julkaisivat sinne videoita 30 videon verran, minkä jälkeen päättivät Savolaisen uupumisen takia laittaa kanavan jäihin. He eivät ole jatkaneet kanavaa, koska ovat unohtaneet sen salasanan. Kanavan viimeinen video julkaistiin 28. joulukuuta 2018. Kanavalle on julkaistu Aamuyö ja Kyllä Nyt Vielä Pelata Pitää -singlejen musiikkivideot. Lokakuussa 2024 kanavalla on yli 156 tuhatta tilaajaa ja yli 21 miljoonaa katselukertaa.
Ura > Musiikkiura

Nost3 & Protro julkaisivat kesäkuussa 2015 Bailandoo-musiikkivideon, jossa Savolainen ja Karikuusi vierailevat.
Kesäkuussa 2016 Savolainen ja Karikuusi tekivät singlen ”Aamuyö” omakustanteena. Kappaleen musiikkivideo julkaistiin heidän yhteisellä Lakko X Herba -kanavallaan. Videota on katsottu yli kuusi miljoonaa kertaa.
Lokakuussa 2018 Savolainen ja Karikuusi julkaisivat yhdessä toisen kappaleen ”Kyllä nyt vielä pelata pitää”. Tämäkin musiikkivideo julkaistiin Lakko X Herba -kanavalle. Vuonna 2022 videolla oli yli miljoona katselukertaa.
Toukokuussa 2024 Savolainen ja Karikuusi julkaisivat kolmannen kappaleensa ”Iltapäivä”. Heinäkuussa 2024 kappaleen musiikkivideo julkaisiin Savolaisen YouTube-kanavalle Lakko X Herba -kanavan salasanan unohtumisen takia.
Ura > Televisiossa

Huhtikuussa 2016 Savolainen ja Karikuusi aloittivat yhteisen televisio-ohjelman, Lakon ja Herban boksi. Sarjassa he tapasivat julkisuuden henkilöitä ja pelasivat erilaisia videopelejä. Sarjaa esitettiin keskiviikkoisin Subilta. Jokainen jakso kesti noin puoli tuntia.
Savolainen ja Karikuusi olivat vuosina 2017–2018 yhdet Posse-viihdeohjelman juontajista. Vuonna 2022 he useiden muiden vanhojen Possen juontajien kanssa vierailivat ohjelman sadannessa jaksossa.
Vuonna 2024 Savolainen ja Karikuusi kilpailivat Masked Singer Suomi -viihdeohjelman kuudennella kaudella laulaen kappaleen Enemy ja pudoten ensimmäisinä.
Ura > Kirjallisuus

Savolainen ja Karikuusi ovat mukana Tammen kustantamassa vuoden 2023 huhtikuussa julkaistussa Luokkakuva-kirjassa.
Filmografia

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jakso(t) |
| --- | --- | --- | --- |
| 2015 | FOLK-raati | Itseinään | Jakso 8 |
| 2016 | Lakon ja Herban boksi | Itseinään | Ohjelman luotsaajat |
| 2017–2018, 2022 | Posse | Itseinään | kaudet 4–5, kausi 10 jakso 7 |
| 2017 | Game Night | Itseinään | Kausi 1 jakso 6 |
| 2024 | Masked Singer Suomi | Pellet | kausi 6 jakso 1 |
Diskografia

| Nimi | Vuosi | Listasijoitukset> Single- lista  | Listasijoitukset> Striimaus- lista  | Listasijoitukset> Lataus- lista  | Myynti |
| --- | --- | --- | --- | --- | --- |
| ”Aamuyö” | 2016 | 13 | 13 | 20 | kultaa |
| ”Kyllä Nyt Vielä Pelata Pitää” | 2018 | – | – | – | – |
| ”Iltapäivä” | 2024 | – | – | – | – |
Aiheesta muualla

Lakko X Herba -kanavan Instagram-tili
Disney Wonder

| Disney Wonder |
| --- | --- |
 "Disney Wonder" Castaway Caylla, Bahamalla
Tyyppi:  Risteilyalus
Lippuvaltio:  Bahama
Kotipaikka:  Nassau
IMO-numero:  9126819
MMSI-numero:  308457000
Tunnuskirjaimet:  C6QM8
Omistaja:  Disney Cruise Line
Rakennustelakka:  Fincantieri - Cantieri Navali Italiani S.p.A, Marghera, Italia
Vesillelasku:  1999
Tekniset tiedot
Pituus:  294 m
Leveys:  32.25 m
Syväys:  7.7 m
Bruttovetoisuus (GT):  83 308
Koneteho:  62 000 kW
Nopeus:  25,36 kn
Hyttejä:  2 809
Miehistö:  945
Lähteet:  Marine Traffic  DCL/Wonder Disney Wonder onboard specs
Disney Wonder on Disney Cruise Line -varustamon omistama risteilyalus. Se on rakennettu Fincantieri - Cantieri Navali Italiani S.p.A -yhtiön telakalla Margherassa Italiassa ja se teki neitsytmatkansa 1. lokakuuta 1999. Laiva rakennettiin kahdessa osassa eri telakoilla, joissa valmistuneet puolikkaat yhdistettiin toisiinsa hitsaamalla. Disney Wonder on järjestyksessä toinen Disney Cruise Linen omistama risteilyalus noin vuotta aikaisemmin valmistuneen Disney Magicin lisäksi.
Risteilyt ja kohteet

Disney Wonderin kotisatama on sen valmistumisesta lähtien ollut Floridan Port Canaveral, mistä se on tehnyt kolmen ja neljän yön risteilyjä Bahaman pääkaupunkiin Nassauhun sekä The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa.
Kesällä 2010 risteilyt suuntaavat Bahaman lisäksi myös Pohjois-Amerikann eteläisimmässä kärjessä sijaitsevaan Key Westiin. Kun Disney Dream valmistuu, Disney Wonderin kotisatama tulee olemaan Kalifornian Los Angeles vähintään vuoteen 2014 asti. Lisäksi sen on suunniteltu tekevän seitsemän yön risteilyjä Kanadan Vancouverista Alaskaan 2011 toukokuusta alkaen.
Sisustus ja varustelu

Noin puolentoista vuoden välein tapahtuvan kuivatelakoinnin aikana laivassa on tehty huoltojen lisäksi runsaasti uudistuksia, joista viimeisimpiä Freeportissa, Bahamalla lokakuussa 2009 rakennettu Outlook Cafe -niminen näköalabaari.
Sisustus ja varustelu > Varustelu

neljä uima-allasta
koripallokenttä
kuntoilukeskus ja kylpylä
juoksurata
teattereita
matkamuistomyymälöitä
useita ravintoloita
yökerhoja ja baareja
Liturgiikka

Liturgiikka on käytännöllisen teologian osa-alue, joka tutkii liturgiaa eli kaikkia jumalanpalvelukseen liittyviä asioita. Jumalanpalveluselämä eli kultti koostuu riiteistä. Liturgiikkaan kuuluu läheisesti kirkkokäsitys ja kysymys kirkon virasta.
Aiheesta muualla

U. Paunu: Liturgiikan oppikirja, 1916
Kaapo Wirtanen

Kaapo Viljo Josef Wirtanen (26. kesäkuuta 1886 Tyrvää – 11. helmikuuta 1959 Helsinki) oli suomalainen taidemaalari.
Kaapo Wirtasen vanhemmat olivat kauppias Josef Wirtanen ja Matilda Selvén. Hän opiskeli Suomen Taideyhdistyksen piirustuskoulussa vuosina 1904–1907 ja osallistui taidenäyttelyihin kotimaassa ja ulkomailla vuodesta 1908 lähtien. Ulkomailla hänen töitään oli esillä Skandinavian maiden lisäksi Saksassa, Hollannissa, Belgiassa ja Italiassa. Kotimaassa Wirtasen maalauksia on useiden kaupunkien ja säätiöiden kokoelmissa sekä Ateneumissa. Virtanen liittyi Septem-ryhmään juuri ennen sen hajoamista.
Kaapo Wirtanen vietti 1920-luvulta lähtien kesiään Hyvinkään Kytäjällä. Aluksi hän asui kartanon mailta vuokraamassaan mökissä, kunnes hän rakennutti itselleen vuonna 1942 Hirvenkorva-nimisen huvilan Kytäjän Hirvijärvelle. Talvet Wirtanen asui Helsingissä. Hyvinkään-Karkkilan junan matkustajat saattoivat usein kesäisin nähdä taiteilijan maalaustelineineen Kytäjärven rannalla. Kaapo Wirtanen kuului Kytäjän kartanon omistajan Väinö Vähäkallion lähimpiin ystäviin. Ensimmäisen vaimonsa kuoltua Wirtanen avioitui Vähäkallion sisaren Annin kanssa vuonna 1921.
Julkisissa tiloissa olevia Kaapo Wirtasen teoksia ovat muun muassa suuri seinämaalaus Valurit (vuodelta 1942) Karkkilassa, Lopen kirkon alttaritaulu Vuorisaarna (1929) ja Apostolit -maalaus Kytäjän kyläkirkossa (1938). Wirtanen teki myös runsaan määrän postikortteja, joiden aiheet hän otti pääasiassa maaseutuympäristöstä ja ihmisten arkisista askareista. Wirtasen postikortit ovat suosittu keräilykohde.
Kaapo Wirtanen maalasi lisäksi suuren määrän eri henkilöiden muotokuvia.
Kaapo Wirtanen asui viimeiset vuotensa Lallukan taiteilijakodissa Helsingissä. Hänet on haudattu Helsingin Hietaniemen hautausmaalle.
Kirsten

Kirsten on skandinaavinen naisen etunimi. Se on Kristina-nimen norjalais-tanskalainen muunnos, joka on vakiintunut käyttöön myös englanninkielisissä maissa. Alasaksassa Kirsten voi olla paitsi naisennimi, myös Kristianiin pohjautuva miehennimi.
Digi- ja väestötietoviraston mukaan Suomessa on joulukuuhun 2024 mennessä tilastoitu noin 230–240 Kirsten-nimistä naista.
Nimipäivä

Norjassa Kirstenillä ja Kirstillä on yhteinen nimipäivä 13. marraskuuta.
Tunnettuja Kirstenejä

Kirsten Bakis (s. 1967), yhdysvaltalainen kirjailija
Kirsten Barnes (s. 1968), kanadalainen soutaja
Kirsten Bolm (s. 1975), saksalainen pika-aitajuoksija
Kirsten Brosbøl (s. 1977), tanskalainen poliitikko ja ministeri
Kirsten Lee Clark (s. 1977), yhdysvaltalainen alppihiihtäjä
Kirsten De Graaff, alankomaalainen sarjakuvantekijä
Kirsten Dunst (s. 1982), yhdysvaltalainen näyttelijä
Kirsten Emmelmann (s. 1961), saksalainen pikajuoksija
Kirsten Flagstad (1895–1962), norjalainen oopperalaulaja
Kirsten Flipkens (s. 1986), belgialainen tennispelaaja
Kirsten Gillibrand (s. 1966), yhdysvaltalainen demokraattipoliitikko ja senaattori
Kirsten Aagaard Hansen (1850–1902), norjalainen opettaja, kirjailija ja virsirunoilija
Kirsten Hansteen (1903–1974), norjalainen toimittaja, kommunistipoliitikko ja ministeri
Kirsten Jensen (s. 1961), tanskalainen poliitikko
Kirsten Klose (s. 1977), saksalainen moukarinheittäjä ja olympiamitalisti
Kirsten van der Kolk (s. 1975), alankomaalainen soutaja ja olympiavoittaja
Kirsten Langbo (1909–1996), norjalainen kirjailija
Kirsten Munk (1598–1658), tanskalainen aatelisnainen
Kirsten Myklevoll (1928–1996), norjalainen poliitikko
Kirsten Neuschäfer (s. 1982), eteläafrikkalainen kilpapurjehtija
Kirsten Prout (s. 1990), kanadalainen näyttelijä
Kirsten Rausing (s. 1952), ruotsalainen hevoskasvattaja, urheiluvaikuttaja ja miljardööri
Kirsten Simms (s. 2004), yhdysvaltalainen jääkiekkoilija
Kirsten Storms (s. 1984), yhdysvaltalainen näyttelijä
Kirsten Thorup (s. 1942), tanskalainen kirjailija
Kirsten Vangsness (s. 1972), yhdysvaltalainen näyttelijä
Kirsten Vlieghuis (s. 1976), alankomaalainen uimari ja olympiamitalisti
Kirsten Wild (s. 1982), alankomaalainen rata- ja maantiepyöräilijä ja olympiamitalisti
Kirsten Williamson (s. 1969), kanadalainen näyttelijä
Kirsten Zickfeld (s. 1971), saksalaissyntyinen ilmastotutkija
Kenny Rogers

| Kenny Rogers |
| --- | --- |
 Kenny Rogers vuonna 2006.
Henkilötiedot
Koko nimi:  Kenneth Ray Rogers
Syntynyt: 21. elokuuta 1938 Houston, Texas, Yhdysvallat
Kuollut: 20. maaliskuuta 2020 (81 vuotta) Sandy Springs, Georgia, Yhdysvallat
Kansalaisuus:   Yhdysvallat
Ammatti:  laulaja, lauluntekijä, äänitetuottaja, näyttelijä, yrittäjä
Muusikko
Laulukielet:  englanti
Aktiivisena:  1957–2017
Tyylilajit:  Country
Soittimet:  bassokitara, kitara, huuliharppu ja fiddle 
Yhtyeet:  The New Christy Minstrels Kenny Rogers and the First Edition
Levy-yhtiöt:  Atlantic Records, Capitol Records, Capitol Records Nashville (käännä suomeksi), Curb Records, Giant Records, Mercury Records, RCA Records, Reprise Records, United Artists Records, Warner Music Group ja Warner Bros. Records 
Aiheesta muualla
www.kennyrogers.com
  [ Muokkaa Wikidatassa ] [ ohje ]  
Kenneth Ray ”Kenny” Rogers (21. elokuuta 1938 Houston, Texas – 20. maaliskuuta 2020 Sandy Springs, Georgia) oli yhdysvaltalainen countrylaulaja ja lauluntekijä. Hän on yksi eniten levyjä myyneistä countrylaulajista. Hän levytti sekä yksin että Dolly Partonin kanssa, ja kirjoitti lauluja muille artisteille. Yksi Rogersin suurimmista hiteistä, Lucille, kertoo naisesta joka jätti miehensä ja neljä lastansa kesken sadonkorjuukiireiden. Toinen hänen suurista kappaleistaan The Gambler, tuli tutuksi samannimisen TV-sarjan tunnussävelenä ja voitti Rogersille Grammyn parhaana countrylaulajana vuonna 1980.
Levyalbumipalkinnot

2007: CMT — Water & Bridges
2005: CMT — Favorite All-Time Country Duet ("Islands in the Stream" with Dolly Parton)
2004: CMT — "Ruby Don't Take your Love To Town" — Greatest Cheating Song #6.
2003: International Entertainment Buyers Association — Lifetime Achievement Award
2003: CMT — Greatest Male Artist #19.
2003: CMT — "The Gambler" Greatest Song #26.
1999: BBC — Greatest Country Singer #2
2000: Country Weekly Presents the TNN Music Awards — Career Achievement Award
1988: Grammy — Best Country Vocal Performance, Duet
1986 USA Today/ People — Favorite Singer Of All-Time
1985: American Music Awards — Favorite Album
1985: American Music Awards — Favorite Male Artist
1983: Academy of Country Music — Single of the Year
1983: Academy of Country Music — Top Vocal Duet
1983: American Music Awards — Favorite Male Artist
1983: American Music Awards — Favorite Single
1983: ASCAP — Song of the Year
1982: American Music Awards — Favorite Album
1981: American Music Awards — Favorite Album
1981: American Music Awards — Favorite Male Artist
1981: American Music Awards — Favorite Single
1980: American Music Awards — Favorite Album
1980: American Music Awards — Favorite Male Artist
1980: Music City News Country — Single of the Year
1979: American Music Awards — Favorite Album
1979: American Music Awards — Favorite Male Artist
1979: CMA — Album of the Year
1979: CMA — Male Vocalist of the Year
1979: CMA — Vocal Duo of the Year
1979: Grammy Award for Best Male Country Vocal Performance ("The Gambler")
1979: Music City News Country — Male Artist of the Year
1979: Music City News Country — Single of the Year
1978: Academy of Country Music — Entertainer of the Year
1978: Academy of Country Music — Top Male Vocalist
1978: American Music Awards — Favorite Single
1978: CMA — Vocal Duo of the Year
1977: Academy of Country Music — Album of the Year
1977: Academy of Country Music — Single of the Year
1977: Academy of Country Music — Song of the Year
1977: Academy of Country Music — Top Male Vocalist
1977: CMA — Single of the Year
1977: Grammy Award for Best Male Country Vocal Performance ("Lucille")
Aiheesta muualla

Wikimedia Commonsissa on kuvia tai muita tiedostoja aiheesta .
Kenny Rogersin muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Latvia  Tšekki  Alankomaat  Puola 
Taiteenala:  Grammy Awards  MusicBrainz 
Henkilöt:  Elonet 
Muut:  Europeana  NARA  SNAC  IdRef 
Kenny Rogers esiintymässä vuonna 1991.
Alfredo Cappellini -luokka

| Alfredo Cappellini -luokka |
| --- | --- |

Tekniset tiedot
Uppouma:  631 t
Pituus:  42,00 m
Leveys:  10,00 m
Syväys:  2,00 m
Koneteho:  210 ihp
Nopeus:  12 solmua
Aseistus
Meritorjunta:  1 × tykki
Alfredo Cappellini -luokka oli Italian kuninkaallisen laivaston neljän F. Fiasellan suunnitteleman panssaroidun kahvelitakiloidun ketsin muodostama tykkiveneluokka.
Alukset

Alukset oli suunniteltu Venetsiaan tehtävää hyökkäystä varten, mutta kaupungin siirtyminen sodan seurauksena Italian hallintaan teki aluksista tarpeettomia. Ne poistettiin melko pian palvelukseen oton jälkeen laivastosta.
Vuoden 1866 Lissan taistelun jälkeen kaksi alusta nimettiin uudelleen taistelussa surmansa saaneiden sankareiden kunniaksi. Temeraria nimettiin RN Palestron päällikön komentaja Alfredo Cappellinin mukaan ja Impavida RN Re d’Italian päällikön kapteeni Emilio Faá di Brunon mukaan.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Alfredo Cappellini (ex-Temeraria | Cantieri navali fratelli Orlando, Livorno | 1866 | 24. joulukuuta 1868 | 1869 | poistettu 1875 |
| RN Risoluta | Napolin laivastontelakka | 1866 | joulukuu 1868 | 1869 | poistettu poistettu 1870 |
| RN Faá di Bruno (ex -Impavida) | Cantieri navali fratelli Orlando | 1866 | 19. syyskuuta 1869 | 1870 | poistettu 1875 |
| RN Audace | Regio Cantiere di Castellammare di Stabia, Castellammare di Stabia | 1866 | 12. elokuuta 1871 | 1871 | poistettu 1875 |